27. aprillil kella 17.22 ajal süttis Haapsalus Väike-Liiva tänaval tühjalt seisev maja, mille päästjad kella 18.55 kustutasid.
28. aprillil kella 15.49 ajal süttis Lääne-Nigula vallas Vanakülas saun. Elanikud summutasid leeke ämbritega vett loopides. Päästjad avasid tulekollete lõplikuks kustutamiseks osa katusest. Kella 17.00 oli põleng kustutatud. Ilmselt süttis tulekahju saunaahju rikkest.
Järvamaa
27. aprillil kella 10.51 ajal põletati Särevere alevikus Aia tn kutsekooli territooriumil lõkkes kilekotte ja muud prügi (pilt manuses). Peale selle, et lõkkes põletati keskkonda saastavaid jäätmeid, oli tugev tuul ning lõkkesädemed ohustasid kulupõlde. Ohtlik ja keskkonda saastav lõke kustutati.
28. aprillil kella 3.02 ajal põles Türi linnas Lembitu tänaval sõiduauto, mis tulekahjus hävis.
Kella 7.46 ajal süttis Lääne-Nigula vallas Saunja külas vastu puud sõitnud auto, mis põlengus hävis. Inimesed said enne tulekahju ulatuslikumat süttimist autost välja. Päästjad kustutasid põlengu.
29. aprillil kella 14.16 ajal põles Türi linnas Vabriku tn mahajäetud majja tehtud prügilõke, mis kustutati.
Pärnumaa
28. aprillil kella 22.55 ajal põles Audru alevikus prahihunnik, mille leegid ohustasid elumaju. Elanikud summutasid ämbritega vett loopides tulekahju. Kella 23.18 oli prahihunnik kustutatud.
Raplamaa
29. aprillil kella 10.37 ajal põles Märjamaa vallas Laukna külas hektar kulu, mille päästjad kustutasid.
Hiiumaa
28. aprillil kella 12.16 ajal põles Kärdla linnas Vabaduse tänaval diiselgeneraator-pumba siseruumis voolikud, mis päästjate poolt kustutati.
Saaremaa
28. aprillil kella 14.33 ajal süttis Nässuma külas hooletust lõkkepõletamisest hektar kulu, mille päästjad kustutasid.
Lääne-Eesti pommigrupp
27. aprillil tegid demineerijad kahjutuks Hiiu maakonnas Hiiumaa vallas Nõmme külas leitud neli käsigranaati ja ühe miinipildujamiini.
28. aprillil tehti kahjutuks Rapla maakonnas Kehtna vallas Ellamaa külas vana hoone koristustöödel leitud käsigranaat.